section_heading: Klasifikacija
paragraph_text: Prema Scelidosaurusu dat je naziv porodici Scelidosauridae, grupi primitivnih pripadnika Ornithischia bližih zajedničkim precima ankilosaura i stegosaura. Pored Scelidosaurus, ostali pripadnici tog kladusa su Bienosaurus i moguće Scutellosaurus. Tu porodicu, koju je prvi predložio Edward Drinker Cope 1869. godine, ponovo je uspostavio kineski paleontolog Dong Zhiming 2001. godine nakon istraživanja o Bienosaurusu, koji dijeli mnoge sličnosti sa Scelidosaurusom. Scelidosauridi se mogu naći u formacijama iz rane jure, a moguće je da su opstali do kasne jure. Njihovi fosili pronađeni su u Kini, Engleskoj i Arizoni. Neki paleontolozi smatraju scelidosauride parafiletičnom grupom, ali Benton (2004.) predstavlja tu grupu kao monofiletičnu.Benton, M.J. (2004). Vertebrate Palaeontology (Third ed.). Blackwell Publishing. ISBN 978-0-632-05637-8